Purpurinis vakaras

Purpurinis vakaras – dainuojamosios poezijos festivalis, 2008–2024 m. vykęs Anykščiuose. Vykdavo trečią rugpjūčio savaitgalį, trukmė – trys dienos. Festivalio metu vyko koncertai, spektakliai, susitikimai, naktiniai poezijos skaitymai ir kiti renginiai.

 Koncertai 

Vyksta Anykščių Dainų slėnyje. Nuolatiniai dalyviai – Gediminas Storpirštis, Kostas Smoriginas, Olegas Ditkovskis, Saulius Bareikis, Andrius Kulikauskas, Domantas Razauskas, Ieva Narkutė, „Stipriai Kitaip“, „Liūdni slibinai“, Rolandas Kazlas, „Baltos varnos“ ir kiti. Taip pat pristatomi jaunieji dainuojamosios poezijos žanro kūrėjai, nuo 2009 m. jiems skiriamas atskiras koncertas pirmąją festivalio dieną prie bibliotekos. Antrosios dienos didysis koncertas Dainuvos slėnyje skiriamas grupių pasirodymams. Nuo 2010 m. kasmet baigiamajame festivalio koncerte dalyvauja vienas bardas iš užsienio, pristatantis savo šalies dainuojamąją poeziją.Dainuojamosios poezijos festivalis „Purpurinis Vakaras“ 2017 m. festivalis atšventė dešimtmetį.

 Nuorodos 



 Šaltiniai 

Kategorija:Anykščiai
Kategorija:Lietuvos muzikos festivaliai